ব্রিটিশ পপ ও সোল সংগীতশিল্পী অ্যাডেলে-র ২০১১ সালের অ্যালবাম ‘‘২১’’-কে সর্বকালের সেরা মিউজিক অ্যালবামের শিরোপা দিল বিলবোর্ড। সংবাদ সংস্থার খবর অনুযায়ী, বিলবোর্ডের ‘২০০ অল টাইম অ্যালবাম র‌্যাংকিং’ তালিকার শীর্ষে অবস্থান করছে ‘‘২১’’। প্রকাশের পর থেকে বিভিন্ন সময়ে মোট ২৪ সপ্তাহ অ্যাডেলের এই অ্যালবাম বিলবোর্ড-তালিকার মুকুট হয়ে থেকেছে। কোনও মহিলা শিল্পীর ক্ষেত্রে এমনটা আগে ঘটেনি। সে দিক থেকে দেখলেও এটা একটা রেকর্ড।
বিলবোর্ড-এর ‘সর্বকালের সেরা’-তালিকার দ্বিতীয় অবস্থানে রয়েছে ‘‘সাউন্ড অফ মিউজিক’’। তৃতীয় র‌্যাংকটি দখল করেছে মাইকেল জ্যাকসনের ‘‘থ্রিলার’’।
প্রসঙ্গত, ২৭ বছর বয়সি শিল্পী অ্যাডেলে ইতিমধ্যেই ৬টি গ্র্যামি অ্যাওয়ার্ড প্রাপ্ত হয়েছেন। এর মধ্যে ‘‘২১’’ ভূষিত হয়েছিল ‘অ্যালবাম অফ দ্য ইয়ার সম্মানে। বন্ড মুভি ‘‘স্কাইফল’’-এর টাইটেল ট্র্যাকের জন্য অ্যাডেলে পেয়েছেন অস্কার এবং গোল্ডেন গ্লোব পুরস্কারও।
‘‘২১’’ অ্যালবামের গান ‘‘রোলিং ইন দ্য ডিপ’’-এর ভি়ডিও